CELEX: 32022R0225
Language: sk
Date: 2022-02-17 00:00:00
Title: Nariadenie Rady (EÚ) 2022/225 zo 17. februára 2022, ktorým sa mení nariadenie (ES) č. 314/2004 o reštriktívnych opatreniach s ohľadom na situáciu v Zimbabwe

18.2.2022   
               
               
                  SK
               
               
                  Úradný vestník Európskej únie
               
               
                  L 38/1
               
            
         NARIADENIE RADY (EÚ) 2022/225
         zo 17. februára 2022,
         ktorým sa mení nariadenie (ES) č. 314/2004 o reštriktívnych opatreniach s ohľadom na situáciu v Zimbabwe
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady (SZBP) 2022/227 zo 17. februára 2022, ktorým sa mení rozhodnutie 2011/101/SZBP o reštriktívnych opatreniach s ohľadom na situáciu v Zimbabwe (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (ES) č. 314/2004 (2) nadobúda účinnosť niekoľko opatrení stanovených v rozhodnutí Rady 2011/101/SZBP (3) vrátane zmrazenia finančných prostriedkov a hospodárskych zdrojov označených osôb a subjektov s ohľadom na situáciu v Zimbabwe.
                  
               
                     (2)
                  
                  
                     Rada prijala 17. februára 2022 rozhodnutie (SZBP) 2022/227, ktorým sa mení článok 10 rozhodnutia 2011/101/SZBP, vypúšťajú sa tri osoby zo zoznamu osôb a subjektov, na ktoré sa vzťahujú reštriktívne opatrenia, uvedeného v prílohe I k rozhodnutiu 2011/101/SZBP a vypúšťa sa príloha II k rozhodnutiu 2011/101/SZBP obsahujúca zoznam osôb, v prípade ktorých sa reštriktívne opatrenia pozastavujú.
                  
               
                     (3)
                  
                  
                     Vykonávacím nariadením Komisie (EÚ) 2022/226 (4) sa 17. februára 2022 zodpovedajúcim spôsobom zmenila príloha III k nariadeniu (ES) č. 314/2004.
                  
               
                     (4)
                  
                  
                     Na nadobudnutie účinnosti rozhodnutia (SZBP) 2022/227 je preto potrebné regulačné opatrenie na úrovni Únie, najmä s cieľom zabezpečiť jednotné uplatňovanie hospodárskymi subjektmi vo všetkých členských štátoch.
                  
               
                     (5)
                  
                  
                     Nariadenie (ES) č. 314/2004 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Nariadenie (ES) č. 314/2004 sa mení takto:
            
                        1.
                     
                     
                        V článku 6 sa vypúšťa odsek 4.
                     
                  
                        2.
                     
                     
                        Príloha IV sa vypúšťa.
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. februára 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Pozri stranu 5 tohto úradného vestníka.
         
            (2)  Nariadenie Rady (ES) č. 314/2004 z 19. februára 2004 o reštriktívnych opatreniach s ohľadom na situáciu v Zimbabwe (Ú. v. EÚ L 55, 24.2.2004, s. 1).
         
            (3)  Rozhodnutie Rady 2011/101/SZBP z 15. februára 2011 o reštriktívnych opatreniach s ohľadom na situáciu v Zimbabwe (Ú. v. EÚ L 42, 16.2.2011, s. 6).
         
            (4)  Pozri stranu 3 tohto úradného vestníka.